CELEX: C2006/261/17
Language: hu
Date: 2006-10-28 00:00:00
Title: C-308/06. sz. ügy: High Court of Justice (England & Wales), Queen's Bench Division (Administrative Court) által 2006. július 14-én benyújtott előzetes döntéshozatal iránti kérelem – The Queen kérelme alapján The International Association of Independent Tanker (Intertanko), The International Association of Dry Cargo Shipowners (Intercargo), The Greek Shipping Cooperation Committee, Lloyd's Register, The International Salvage Union kontra Secretary of State for Transport

28.10.2006   
            
            
               HU
            
            
               Az Európai Unió Hivatalos Lapja
            
            
               C 261/9
            
         High Court of Justice (England & Wales), Queen's Bench Division (Administrative Court) által 2006. július 14-én benyújtott előzetes döntéshozatal iránti kérelem – The Queen kérelme alapján The International Association of Independent Tanker (Intertanko), The International Association of Dry Cargo Shipowners (Intercargo), The Greek Shipping Cooperation Committee, Lloyd's Register, The International Salvage Union kontra Secretary of State for Transport
   (C-308/06. sz. ügy)
   (2006/C 261/17)
   Az eljárás nyelve: angol
   A kérdést előterjesztő bíróság
   High Court of Justice (England & Wales), Queen's Bench Division (Administrative Court).
   Az alapeljárás felei
   
      Felperes: The International Association of Independent Tanker (Intertanko), The International Association of Dry Cargo Shipowners (Intercargo), The Greek Shipping Cooperation Committee, Lloyd's Register, The International Salvage Union.
   
      Alperes: Secretary of State for Transport.
   Az előzetes döntéshozatalra előterjesztett kérdések
   
               1)
            
            
               A nemzetközi tengerhajózásban használt tengerszorosok, egy tagállam kizárólagos gazdasági övezete vagy azzal egyenértékű övezete, valamint a nyílt tenger tekintetében a 2005/35/EK (1) irányelv 5. cikkének (2) bekezdése érvénytelen-e annyiban, hogy az a tulajdonosokra, parancsnokokra és a személyzetre korlátozza a MARPOL 73/78 I. melléklete 11. szabályának (b) pontjában és a MARPOL 73/78 II. melléklete 6. szabályának (b) pontjában meghatározott kivételeket?
            
         
               2)
            
            
               Egy tagállam parti tengere vonatkozásában:
               
                           a)
                        
                        
                           érvénytelen-e az irányelv 4. cikke annyiban, hogy előírja a tagállamok számára, hogy a súlyos hanyagságot a szennyezőanyag-kibocsátásért való felelősséget megalapozó követelményként kezeljék; és/vagy
                        
                     
                           b)
                        
                        
                           érvénytelen-e az irányelv 5. cikkének (1) bekezdése annyiban, hogy kizárja a MARPOL 73/78 I. melléklete 11. szabályának (b) pontjában és a MARPOL 73/78 II. melléklete 6. szabályának (b) pontjában meghatározott kivételek alkalmazását?
                        
                     
         
               3)
            
            
               Sérti-e az Egyesült Nemzetek Tengerjogi Egyezményében elismert békés áthaladás jogát az irányelv 4. cikke, amely előírja a tagállamok számára olyan nemzeti szabályozás elfogadását, amely a felelősségre vonás követelményei között tartalmazza a súlyos hanyagságot, és amely büntetendőnek nyilvánítja a parti tengereken történt kibocsátásokat, és ha igen, úgy érvénytelen-e ennyiben a 4. cikk?
            
         
               4)
            
            
               Sérti-e az irányelv 4. cikkében szereplő „súlyos hanyagság” kifejezés a jogbiztonság elvét, és ha igen, úgy érvénytelen-e ennyiben a 4. cikk?
            
         
      (1)  A hajók által okozott szennyezésről és a jogsértésekre alkalmazandó szankciók bevezetéséről szóló, 2005. szeptember 7-i 2005/35/EK európai parlamenti és tanácsi irányelv ( HL L 255., 11. o.).